Abụ Ọma 13
Abụ Ọma nke dịrị onyeisi abụ. Abụ ọma Devid.
Ekpere maka nnapụta
1 Ruo ole mgbe ka i ga-echefu m Onyenwe anyị?
Ruo ole mgbe ka i ga-ezonarị m ihu gị?*
2 Ruo ole mgbe ka mụ na mmụọ m ga na-agba mgba
nọdụkwa na-eru ụjụ kwa ụbọchị nʼime mkpụrụobi m?
Ruo ole mgbe ka ndị iro m ga-anọgide na-emeri m?
3 Lekwasị m anya, ma zaa m, O Onyenwe anyị Chineke m.
Nyeghachi m ìhè nke anya m ka m ghara ịnwụ;
4 mgbe ahụ onye iro m ga-asị, “Emeriela m ya,”
mgbe m ga-ada, ndị kpọrọ m asị ga-aṅụrịkwa ọṅụ.
5 Ma atụkwasịrị m obi nʼịhụnanya gị nke na-enweghị ọgwụgwụ;
mkpụrụobi m na-aṅụrị ọṅụ na nzọpụta gị.
6 Aga m abụku Onyenwe anyị abụ,
nʼihi na o mesoro m mmeso ọma.
* Abụ Ọma 13:1 Job 13:24; Abụ 89:46